ועדת הכספים, כנסת 25, פרוטוקול מספר 35, 2023-01-23 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אני לא יודע אם נמצאים פה האנשים שעוסקים בעניין הזה, אבל היה דיון בשבוע שעבר על הנושא של הקורונה לגבי העסקים העצמאיים

משה גפני:  היה מדובר על זה שהעיקולים יידחו בשבועיים ושהפריסה תהיה למשך שנה

משה גפני:  אני מקבל פניות, אחת פה לפניי, על כך שזה לא מתבצע

משה גפני:  מישהו יודע לענות על זה?     

איתי טמקין: אנשי רשות המסים מטפלים בזה

משה גפני: האם יכול להיות שמשרד האוצר מבטיח משהו בוועדה, מבטיח לשר האוצר, אבל לא מבצעים את זה? זאת אפשרות קיימת?     

איתי טמקין: אני רוצה להאמין שהיא לא קיימת

איתי טמקין:  נקווה מאוד שאם הייתה הבטחה, ידעו לעמוד בה

איתי טמקין:  אנחנו לא רשות המסים

איתי טמקין:  הם הגוף שמטפל בזה

איתי טמקין:  אנחנו לא רוצים להגיד דברים לא אחראיים פה

משה גפני: אימאן, הצעה לסדר, בקשה

אימאן ח'טיב יאסין: בוקר טוב ליושב ראש, לחברי הוועדה

אימאן ח'טיב יאסין:  אני רוצה לדבר על הסוגיה של השביתה שקורית היום במערכת הבריאות, בבתי החולים ובקופות החולים בארץ

אימאן ח'טיב יאסין:  בשבוע שעבר היו הרבה מקרי אלימות שקרו בכל מיני מקומות

אימאן ח'טיב יאסין:  אני רוצה להזכיר לכולנו את החלטת הממשלה שהייתה בקדנציה הקודמת לגבי שיטור, עמדת שיטור בבתי החולים, שלצערי הרב זה לא מתקיים בכל בתי החולים, במיוחד בבתי החולים בנצרת

אימאן ח'טיב יאסין:  למרות שאמור היה להיות לפחות שוטר אחד בשלושת בתי החולים בנצרת, שיש מהם מרחק גדול אחד מהשני, ישנו רק שוטר אחד

משה גפני: אחד בכל שלושת בתי החולים?     

אימאן ח'טיב יאסין: כן, אחד בשלושת בתי החולים, ואנחנו יודעים כמה פניות יש למיונים בבתי החולים האלה

אימאן ח'טיב יאסין:  אני חושבת שההחלטה הייתה חסרה בקדנציה הקודמת ויש להשלים אותה

אימאן ח'טיב יאסין:  נכון שבתי החולים הם מקום רחב וגדול שמגיעים הרבה אנשים, אבל גם ישנם מרכזי בריאות קהילתיים שמקבלים מאות אנשים ביום שאין בהם שמירה, שיש בהם אלימות

אימאן ח'טיב יאסין:  אני חושבת שמן הראוי לבדוק איפה קיים, מה קיים, איפה לא קיים, וגם בהכנת התקציב הבאה שיהיה מקום למרכזי הבריאות הקהילתיים שיש בהם מאות עובדים

משה גפני: אנחנו עוברים לדיון על התקציב ההמשכי

משה גפני:  התלבטתי אם לקיים את הדיון הזה היום כי שלחתם את הדוח רק הבוקר, אבל החלטתי בכל זאת לקיים כי אנחנו מדברים על ועדת כספים, אנחנו לא מדברים על עיתון בוקר

משה גפני:  לא הפצתי את הדוח לחברים כי זה הגיע רק הבוקר

שולמית אלוני: סעיף 3(ב)(ב1) לחוק יסוד: משק המדינה קובע שמשרד האוצר יניח על שולחן הממשלה ויגיש לוועדת הכספים תכנית שכוללת את פירוט ההוצאות הממשלה הצפויות והמתוכננות לא יאוחר מחודש  מתחילתה של שנת התקציב ההמשכי

משה גפני: החלטתי שבכל זאת נקיים את הדיון הזה, רק זה יהיה תחילת דיון

משה גפני:  אחרי הדיון אני אפיץ את התקציב לחברים ואבקש הסבר על התקציב הזה

משה גפני:  ספר תקציב עם מספרים אני לא צריך

משה גפני:  זה שאתם מחליטים עבור כל השרים איזה כסף עובר ולאן, זה פשוט לא בסדר

אורית פרקש הכהן: כשאין תקציב אז עושים תקציב המשכי

אורית פרקש הכהן:  זה חוק

אורית פרקש הכהן:  מה זה קשור אליהם? ככה התנהלנו

אורית פרקש הכהן:  בממשלות נתניהו הקודמות גם לא היה תקציב

אורית פרקש הכהן:  זה לא הם אשמים

אורית פרקש הכהן:  אני חושבת שצריך לבוא בטענה לממשלה הזאת שצריכה להזדרז ולקבוע תקציב

משה גפני: 	לא מחייב אותי מה שהיה אצל נתניהו

משה גפני:  עם כל הכבוד, אם יש שר שאומר: "אני לא אשם בזה שאין תקציב, אני רוצה שבסעיף פלוני יהיה פחות כסף ובסעיף אלמוני יהיה יותר כסף", למה אתם, החשב הכללי ואגף התקציבים, מחליטים עבורו לאן ילך הכסף? זה לא פנייה לגיטימית שאנחנו צריכים לדרוש אותה? אני הולך להניח הצעת חוק פרטית שאומרת שהשרים יוכלו לבוא לוועדת הכספים, לבקש אישור על העברות בתקציב ההמשכי

ינון אזולאי: רק להזכיר שב-2020 כשהתחלנו לדון על התקציב ההמשכי, היו פה שינויים

משה גפני: הייתה עכשיו שנה וחצי רעה שאי אפשר היה לדבר על שום דבר, אבל כאן, בוועדה, לא ראיתי שניסו לעשות איזה שהם שינויים

משה גפני:  אפילו שאני בקואליציה אני מנסה לעשות שינויים כל הזמן

אורית פרקש הכהן: בממשלה הרעה הזאת העבירו תקציב אחרי שלוש שנים שלא היה תקציב

אורית פרקש הכהן:  אני מזמינה אתכם לעשות תקציב במקום לתקן את כל המנגנון

ינון אזולאי: מה זה קשור? יהיה תקציב

ינון אזולאי:  כרגע יש תקציב המשכי וצריך לראות שהמשרדים יעבדו במשך חמשת החודשים האלה

אורית פרקש הכהן: צריך להזדרז לעבוד על התקציב, צריך להכניס חינוך חינם לילדים של זוגות עובדים במדינת ישראל

משה גפני: אל תדברי על הממשלה הקודמת

משה גפני:  יש לנו רשימה ארוכה של מה שהיא עשתה ולא עשתה

משה גפני:  פניי לעתיד

משה גפני:  אני רוצה שבתקציב ההמשכי נחשוב בהיגיון

מטי צרפתי הרכבי: מה אומר דבר החוק?         

משה גפני: אני יודע שאין עכשיו תקציב, אני יודע שייקח כמה חודשים עד שהתקציב יאושר, אבל במהלך החודשים האלה צריך לחשוב מחוץ לקופסא

מטי צרפתי הרכבי: מה אומר דבר החוק לגבי תקציב המשכי? זה בסדר שרוצים לשנות, אבל כרגע אנחנו כבולים לחוק

מטי צרפתי הרכבי:  אולי שתהיה איזו שהיא סקירה לגבי מה אומר החוק

מטי צרפתי הרכבי:  אם אנחנו כפופים לחוק, לפיו צריך לפעול

ינון אזולאי: אני מסכים  איתך

ינון אזולאי:  אמרתי שעל פי החוק צריך להגיש לוועדת הכספים דוח על התקציב ההמשכי, שה מה שהם הגישו הבוקר

מטי צרפתי הרכבי: שהוא פר משרד

מטי צרפתי הרכבי:  אני מניחה שגם בחלוקה של אחד חלקי 12, שלזה ברור שיש קדימות, יש התחייבויות

מטי צרפתי הרכבי:  אני מניחה שהחופש שניתן לשר בתקציב ההמשכי מוגבל בהשוואה לתקציב שבונים אותו בצורה מסודרת

משה גפני: החוק מאפשר לחשב הכללי ולמשרד האוצר להחליט איך ממשיכים את הפעילות של המשרדים מבלי שיש תקציב, הסמכות היא בידיהם, אבל הם צריכים לדווח לוועדת הכספים עד ה-31 בינואר כיצד הם מבצעים את התקציב ההמשכי

משה גפני:  הכוונה בלדווח היא לא שהם באים לפה למסיבת עיתונאים, הכוונה היא שהם באים לפה כדי שנשמע איך החשב מחלק את הכסף, האם זה נכון, האם צריך לעשות אחרת

משה גפני:  אנחנו יכולים לייעץ לו כשהוא בא לדווח לנו, אבל הוא כל חודש צריך לדווח איך משרדי הממשלה פועלים

משה גפני:  אמרתי שאני חושב שצריך גם לאפשר לשרים בתקציב ההמשכי לעשות שינויים בתוך התקציב, כמובן בכפוף לאישור ועדת הכספים

משה גפני:  זה נכון שהחוק לא מאפשר את זה - -     

מטי צרפתי הרכבי: אין גמישות

משה גפני: נכון, לכן אני מניח הצעת חוק שתאפשר לשרים לומר את דברם בעניין הזה

משה גפני:  זה נכון שכרגע אנחנו רק נמצאים בדיווח, כשלצערי הרב את הדוח הם הגישו רק הבוקר

משה גפני:  נצטרך לקיים ישיבה נוספת

איתי טמקין: הדבר הראשון שתראו כשליאור יציג את מסגרת התקציב ההמשכי, זה שהשנה הזאת היא  מאוד מאוד מרסנת, שסך ההוצאות המותר לממשלה כל עוד לא יעבור תקציב בשנת 2023 הוא מאוד מאוד מגביל

איתי טמקין:  ברגע שיעבור תקציב, הממשלה והכנסת יוכלו לאשר הוצאה יותר גדולה

איתי טמקין:  עד שיאושר תקציב המסגרת לשנת 2023 נמוכה מאוד, מרסנת מאוד את משרדי הממשלה

איתי טמקין:  הסיבה שזה בנוי ככה מבחינה חוקית, היא כדי לאפשר לכם, ועדת הכספים, לקיים דיון אפקטיבי כשיבוא לכאן תקציב

איתי טמקין:  אם משרדי הממשלה היו יכולים היום להוציא בלי הגבלה, הייתם ניצבים בפני עובדה מוגמרת כשהיינו מגיעים לפה בעוד 145 ימים עם התקציב

איתי טמקין:  החוק בנוי בצורה כזאת שאנחנו מרסנים את עצמנו כמה שרק אפשר עד אישור התקציב, כדי שוועדת הכספים תוכל לקבוע את סדר העדיפויות לשנת 2023 ולשנת 2024

איתי טמקין:  אנחנו בונים את התקציב ההמשכי לפי מדרג החוק

משה גפני: זה לא מה שדובר כאן בדיון

משה גפני:  כולנו יודעים לקרוא את החוק

איתי טמקין: 	אנחנו לוקחים את הסכום שמותר להוציא בשנת 2023, שזה בערך 460 מיליארד שקל, ומחלקים אותו לכל המשרדים שצריכים להוציא שכר, שצריכים להוציא חקיקה, שצריכים להוציא חוזים קיימים

איתי טמקין:  מ-460 הולך סכום להוצאות ריבית, לדברים שאי אפשר לא להוציא אותם בשנה הבאה, לא משנה איזה סדר עדיפות אתה בוחר

איתי טמקין:  מ-460 מיליארד שקל, אחרי שאתה עושה את כל הדברים שמחויבים, נשארת יתרה

איתי טמקין:  השנה הזאת היתרה מאוד מאוד מצומצמת - בחלק מהמשרדים היא כמעט ולא קיימת, בחלק מהמשרדים היא מאוד מצומצמת

איתי טמקין:  את היתרה הזאת אנחנו מחלקים בצורה הכי קרובה לסדר העדיפויות שהיה בתקציב האחרון

איתי טמקין:  אם שר מסוים רוצה בתוך הפעילויות הגמישות האלו, אחרי שהוא הצליח לממן את כל הפעילויות הקשיחות, לבצע שינוי והוא יצליח לעמוד במסגרת הכל כך מצומצמת, חד משמעית לא תהיה לנו שום טענה

איתי טמקין:  המצב הוא כזה שהמשרדים בחלק מהמקרים מתקשים לעמוד במספרים הנוכחיים, במחויבויות הבסיסיות ביותר, לכן בחלק מהמקרים אין בכלל דיון, הדיון לא מגיע למקום הזה

איתי טמקין:  אם הדיון מגיע למקום הזה, כמובן שלא נרצה להיות חסם, והכל כדי להשאיר כמה שיותר גמישות לכם, כוועדת הכספים, עוד ארבעה חודשים מהיום לאשר את התקציב

מיכאל ביטון: יש לך את הניצול התקציבי של כל משרד ב-5, 10 שנים האחרונות?      

איתי טמקין: בוודאי

מיכאל ביטון: מה המספרים?     

איתי טמקין: בשנים האחרונות, למעט שנה אחת, היינו בין 99

איתי טמקין: 2% ל-99

איתי טמקין: 8% כל שנה בביצוע מסך התקציב

איתי טמקין:  זה ברמת הסך הכל

מיכאל ביטון: הסך הכל הוא ברור, כי בכל שנה אתם מסכימים להגדיל את ההוצאה של הביטחון בכמה מיליארדים ולהגדיל לעוד כמה הפתעות שיש במשק

מיכאל ביטון:  זה נתון מבלבל, כי הממוצע לא טוב

מיכאל ביטון:  האם יכול להיות משרד שלא ביצע 10% מתקציבו, 20% מתקציבו או 30% מתקציבו באותה שנת תקציב?     

איתי טמקין: 30% זה מאוד נדיר, אבל 10% ו-15% בתקציבים רגילים - בהחלט קורה לנו

מיכאל ביטון: זה קורה כל שנה כמעט

איתי טמקין: בסוף יש 70 סעיפי תקציב

מיכאל ביטון: איך יכול להיות ששרים גומרים כל שנה עם יתרות במשרדים?      

אורית פרקש הכהן: זה לא יתרות

אורית פרקש הכהן:  הרבה פעמים, חבר הכנסת ביטון, מעבירים את זה הלאה בצורה של התחייבויות, לא בצורה של הוצאות

מיכאל ביטון: איך יכול להיות שאותם שרים מייצרים כל שנה יתרות במשרדים שלהם ללא ביצוע מלא? ממה זה נובע? האם זה נובע מקשיים בהוצאת הכסף? האם זה נובע מהגבלות האוצר? איך קורה שמשרדים מסוימים לא מוציאים 10% או 15%, הרי האזרחים רוצים שיהיה 100% ביצוע, שנעבוד בשבילם? הייתי מבקש, היושב ראש, שנקבל דיווח לגבי 30 משרדי הממשלה על הביצוע בפועל על פני עשור

איתי טמקין: אין בעיה, נדאג להעביר עד סוף השבוע את הפירוט של כל המשרדים

איתי טמקין:  אם יש תת ביצוע קבוע במשרד, זה אומר דרשני, זה אומר שאו שתקצבנו אותו בתקציב בהערכת יתר, או שיש שם איזה כשל מבני קבוע

משה גפני: אגב, איך אתם מתייחסים לעליית המדד? אם יש לי משרד שיש בו סעיף של 100 שקלים, עליית המדד מחייבת אותי להוציא 120 שקלים

איתי טמקין: יש הוצאות שהן בחוק מוצמדות למדד ואנחנו מתקצבים במלוא עליית המדד

איתי טמקין:  רוב הקצבאות צמודות למדד, לכן אנחנו מתקצבים אותן לפי המדד שהתעדכן במעבר משנת 2022 לשנת 2023 ב-5

איתי טמקין: 3%

איתי טמקין:  גם העברה או חוזים מוצמדים אנחנו מתקצבים במלוא עליית המדד

איתי טמקין:  את ההוצאות השוטפות של המשרד שהן מוצמדות המשרד צריך לשלם מתקציבו

איתי טמקין:  אני מניח שבמסגרת דיון על סדרי עדיפויות לקראת 2023 רוב המשרדים יפנו לאוצר ויבקשו תוספת תקציב בגין הדבר הזה

איתי טמקין:  במסגרת התקציב ההמשכי אנחנו עומדים בכל מה שהחוק מחייב אותנו, כשאת מה שהחוק לא מחייב המשרדים נאלצים לספוג

איתי טמקין:  אם הם ירצו לבקש תוספת במסגרת דיוני התקציב הרגילים ל-2023, נצטרך לדבר איתם על זה

מטי צרפתי הרכבי: אדוני היושב ראש, גם ברשויות המקומיות אין קשר בין התקציב לבין ההצמדה למדד

מטי צרפתי הרכבי:  בחלק מהרשויות המקומיות יש הקפאת ארנונה שלא יקבלו בגינה שיפוי

מטי צרפתי הרכבי:  גם הרשויות המקומיות סופגות את המדד מתוך התקציב השוטף, כי אין איזה פיצוי לאומי על המדד

משה גפני: זה בנוי שם אחרת

משה גפני:  גם מבחינה חוקית זה בנוי אחרת

מטי צרפתי הרכבי: ההתחייבויות בגין משכורות וחוזים הן התחייבויות דומות

מטי צרפתי הרכבי:  התקציב החופשי לביצוע פעולות נוספות מאוד-מאוד מצומצם

משה גפני: הרעיון הוא אותו רעיון, אבל תקציב המדינה בנוי אחרת לגמרי

משה גפני:  בתקציב ההמשכי יש לחשב הכללי או לממונה על התקציבים כוח בלתי רגיל, הוא מנהל את המדינה

מטי צרפתי הרכבי:   אולי צריך שבכל משרד תהיה שורה לגבי אותה יתרת תקציב, כדי שהשר יוכל לעשות בה שימוש

מיכאל ביטון: מישהו החליט שיש לו את הסמכות להגדיר מה המשכי ומה לא המשכי

משה גפני: הכל המשכי

מיכאל ביטון: לשכור בניינים, משכורות – זה המשכי

מיכאל ביטון:  נניח ששר ראה שנתנו בשנה שעברה מענקים למקבלי שכר נמוך, או ראה שנתנו נקודות זיכוי במס למשפחות עובדות והוא רוצה להמשיך את זה, האם התקציב ההמשכי לא חל על משהו שהשר יודע בוודאות שהוא ימשיך אותו? רק האוצר מחליט מה המשכי?      

אורית פרקש הכהן: הממשלה עצמה עדכנה את הכלל של התקציב ההמשכי בתיאום עם משרד האוצר, אם אני לא טועה, כי באמת היינו במצבים מאוד קיצוניים, כמו המצב שבו שיעור הגידול של התקציב ההמשכי השתנה בהתאם לממוצע של גידול האוכלוסייה בשלוש שנים, כמו המצב שבו תקופת התקציב ההמשכי הייתה מעל לשנה ואז התבססו על התקציב של השנה הקודמת, לא של שנים אחורה

שולמית אלוני: זה דרש תיקון של החוק

אורית פרקש הכהן: זה תיקון של החוק שעשינו לאחרונה

אורית פרקש הכהן:  אם מדובר בפרויקט שהוא בבסיס תקציב המשרד, אז אתה ממשיך אותו באחד חלקי 12 של השנה הקודמת עד שיהיה תקציב חדש

אורית פרקש הכהן:       דרך המלך היא תקציב, כשבתקציב הממשלה קובעת את סדרי העדיפויות שלה, קובעת פרויקטים שחשובים לכל שר לפי המדיניות שלו

אורית פרקש הכהן:  בתקציב ההמשכי לא מתחילים פרויקטי על גדולים שלא נכנסו לתקציב הקודם, אלא פשוט ממשיכים את מה שהיה קודם

אורית פרקש הכהן:  נערכים להשקת פרויקט גדול כשיהיה תקציב, אחרת גם לא יהיה תמריץ לעשות תקציב

משה גפני: אני אגיד לך מה המעמד שלנו בעניין

אורית פרקש הכהן: אני לא נהייתי כאן הדוברת של החשב הכללי ואגף תקציבים, אבל אולי כדאי שהם יציגו את הכללים האלה

אורית פרקש הכהן:  זה לא קשור לגחמה שלהם, אלא זה החוק שכופה על הממשלה ריסון והתנהלות תקציבית אחראית בתקציב המשכי

אורית פרקש הכהן:  תקציב המשכי הוא דבר לא טוב, צריך להיות בתוך תקציב

משה גפני: המציאות היא שאין תקציב

משה גפני:  זה דבר רע שאין תקציב, כי זה מעמיד את מדינת ישראל מבחינה כלכלית בעיני העולם במצב לא טוב

משה גפני:  אני מקווה שדירוג האשראי לא ייפגע כתוצאה מזה שאין תקציב

אורית פרקש הכהן: הוא אולי ייפגע מדברים אחרים שקורים במקביל פה

משה גפני: יכול להיות

משה גפני:  אני לא יודע למה את מתכוונת, אבל זה לא רלוונטי

מיכאל ביטון: אולי תסביר לנו מה הדאגה שלך מתקופת הביניים שבה אין תקציב מדינה

משה גפני: תמונת המצב היא שאין תקציב

משה גפני:  אנחנו צריכים לבדוק מה נעשה עם התקציב ההמשכי, אנחנו צריכים לפקח על החשב הכללי ועל הממונה על התקציבים שלא ייקחו תחת המסווה של התקציב ההמשכי מדברים חיוניים שהמשרד צריך לעשות

משה גפני:  אני מאוד מעריך את החשב הכללי ואת הממונה על התקציבים, הם חברים טובים שלי, הם אנשים מקצועיים, הכל בסדר, אבל את יודעת שכאשר יש כוח בידיים שלך את יכולה לפעמים להשתמש בו לא על פי ההיגיון הצרוף ועל פי מה שבאמת צריך לעשות

משה גפני:  התפקיד שלנו, חברי ועדת הכספים, זה לפקח איך זה נעשה ולמה פרויקט, כמו שהציג חבר הכנסת ביטון, לא נכלל בתקציב ההמשכי

משה גפני:  מי החליט שזה לא נכלל? החשב הכללי? אולי הוא שוגה בשיקול הדעת שלו

משה גפני:  לא שהתקציב ההמשכי הוא דבר טוב, הוא לא טוב, אנחנו צריכים תקציב מדינה, אבל כל עוד יש תקציב המשכי אנחנו צריכים לפקח על מה שנעשה, לא להתחבא מאחורי החוק

משה גפני:  את מה שהחוק אומר אנחנו יודעים

ליאור דוד-פור: 	אנחנו מתחילים את השנה השביעית בתקציב המשכי

ליאור דוד-פור:  מ-2005 חווינו כמה תקציבים המשכיים

ליאור דוד-פור:  היה לנו תקציב המשכי ב-2006, חצי שנה ב-2009, שבעה חודשים ב-2013, 11 חודשים ב-2015, אז זה נראה השיא, ואז הגענו ל-22 חודשים של תקציב המשכי ב-2020, 2021

ליאור דוד-פור:  השנה אנחנו מתחילים את החודש הראשון בתקציב המשכי, אנחנו נמצאים לקראת סוף החודש

משה גפני: עצוב מאוד

ליאור דוד-פור: בשיעורי הביצוע בתקציב ההמשכי עמדנו השנה מאוד קרוב ל-100% מלמטה

ליאור דוד-פור:  כשמדברים על ביצוע של תקציב, יש את צד המזומן ואת צד ההתחייבויות

ליאור דוד-פור:  בשנה רגילה אתה צריך לעמוד ב-100% תקציב מזומן והתחייבויות, כשההתחייבויות הן דברים שהתגלגלו

ליאור דוד-פור:  בשנה של תקציב המשכי יש מגבלה על המזומן, אתה חייב לעמוד במגבלה של המזומן, אתה לא יכול לייצר התחייבויות על חשבון מזומן

ליאור דוד-פור:  השנה הזאת התקציב ההמשכי היה התקציב הכי מרסן שהיה בתולדות המדינה מאז שנת 2000, כשיש לזה שתי סיבות

ליאור דוד-פור:  אפשר לראות שב-2021 וגם ב-2021, שאלו היו שנים קשות, שיעור הגידול עמד על 2

ליאור דוד-פור: 8%, 3

ליאור דוד-פור: 5%

ליאור דוד-פור:  השנה הזאת אנחנו מדברים על שיעור גידול של 1

ליאור דוד-פור: 2%

משה גפני: מה פירוש "רמת הריסון הכי גבוהה שהייתה"?     

ליאור דוד-פור: המגבלה השנה זה התקציב שהיה ב-2022, 452

ליאור דוד-פור: 5, כפול גידול בשיעור האוכלוסייה בשלוש השנים האחרונות בשנה שקדמה לשנת התקציב, שזה השנים 2019,2020 ו-2021, מה ששם אותנו על שיעור גידול של 1

ליאור דוד-פור: 8%

ליאור דוד-פור:  שיעור הגידול של הוצאות המשרדים הוא נמוך יותר מ-1

ליאור דוד-פור: 8%

משה גפני: כשאתה אומר "רמת הריסון הגבוהה ביותר", אתה בעצם אומר שמדובר ברמת השירותים הנמוכה ביותר שהתושבים קיבלו

ליאור דוד-פור: זה אומר שהגידול הוא של שמונה מיליארד

איתי טמקין:  מדובר על הגידול הקטן ביותר

מיכאל ביטון: למה הוא קטן ביותר?      

משה גפני: רמת הריסון הגבוהה ביותר זו רמת השירות הנמוכה ביותר

ליאור דוד-פור: 	לא

משה גפני: תגידו או לא תגידו, זה בכלל לא משנה, אנחנו הם אלה שעומדים מול התושבים

משה גפני:  אנחנו יודעים שהרמה הנמוכה ביותר היא בתקופה הזאת

ליאור דוד-פור: בכל שנה התקציב הולך וגדל לפי מגבלת ההוצאה

ליאור דוד-פור:  בשנה עם תקציב המשכי שיעור הגידול הוא הנמוך ביותר, הוא הקטן ביותר

ינון אזולאי: אם תשאל במשרד החינוך, אתה תראה שתכנית היל"ה לא הייתה מתוקצבת בתקציב ההמשכי

ינון אזולאי:  אם תלך למשרד הרווחה, אתה תראה שתמיכות לא היו בתקציב ההמשכי

ינון אזולאי:  כשהרב גפני אומר שנפגע השירות, הוא מתכוון לדברים האלה שנפגעו

ינון אזולאי:  זה נכון שהתחייבו לשכירויות, התחייבו לכל מיני מיזמי שהממשלה עושה, אבל בסופו של דבר הילד שהיה צריך ללכת ללמוד בתכנית היל"ה לא הלך

ינון אזולאי:  כשאנחנו אומרים שאנחנו רוצים לעשות פה משהו, זה חלק ממה שאנחנו רוצים לעשות

מיכאל ביטון: היושב ראש, אני מחזק אותך על הדיון החשוב הזה

מיכאל ביטון:  אם הכסף והתקציב זה אוטו, אז אתה זה שקיבלת סמכות לאשר את דוושת הגז - להוסיף תקציב, לנייד תקציב, להעביר תקציב

מיכאל ביטון:  הם יבואו אליך כשהם ירצו להגדיל הוצאה, אבל על הברקס אתה לא אחראי, זה למישהו אחר יש אחריות

מיכאל ביטון:   אתה בא ואומר שהברקס פוגע בתפקוד, שהברקס יכול לפגוע באזרחים

מיכאל ביטון:  אנחנו צריכים לבדוק אם בלמו הוצאה בשנה של תקציב המשכי שפגעה באזרחים

מיכאל ביטון:  אנחנו רוצים "סיי" גם בברקס לפעמים, לא רק בלחיצה על הגז

מיכאל ביטון:       אני מחזק אותך בכך שחשוב שיהיה לנו פיקוח

מיכאל ביטון:  התקציב הדו שנתי המתוכנן יכול גם לתרום ליציבות הממשלה וגם לתרום ליציבות המשק ומעמדנו בעולם, אבל הוא מחליש את הביקורת של הכנסת על הממשלה בכך שאין לה תחנה נוספת לאישור התקציב

מיכאל ביטון:  תקציב דו שנתי גם מחזק את האוצר, כי  יש שינויים גדולים יותר שנובעים מהנסיבות של השנה השנייה

מיכאל ביטון:  אני מבין את המוטיבציה לעשות תקציב דו שנתי, אבל גם לכנסת, כמו במקרה הזה של הברקס, צריכה להיות בקרה במידה ויעשו אותו

משה גפני: אני מתנגד לתקציב דו שנתי, אני חושב שתקציב דו שנתי הוא לא טוב, אבל כנראה שלא יהיה מנוס מזה

מיכאל ביטון: יכול להיות שנוכל להכניס בתקציב דו שנתי סעיף שאומר שאם משנים את השנה השנייה באופן דרמטי, זה לא יוכל להתקיים בלי הוועדה הזאת

משה גפני: עשינו את זה

ליאור דוד-פור: הנקודה השנייה היא האינפלציה

ליאור דוד-פור:  היינו באינפלציה מאוד נמוכה, היינו באינפלציה שלילית ב-2020, וסיימנו את 2022 באינפלציה של 5

ליאור דוד-פור: 3%, מה שאומר שההוצאות הצמודות למדד, אם זה השכר, הגמלאות, החוזים ארוכי הטווח, מגדילות את ההוצאה בכמה מיליארדי שקלים

ליאור דוד-פור:  המעבר מ-452 ל-460 מאוד מצמצם, כי כבר חלק גדול ממנו הוצמד למדד בלי שעשית שום פעולה

ליאור דוד-פור:  הדבר הראשון שצריך לשלם זה את החוקים, את תשלומי הריבית, את החוזים ואת ההתחייבויות הקיימות

ליאור דוד-פור:  גם הדבר השני שאתה נדרש לשלם הם דברים חיוניים, הם עדיין לא המשכי

ליאור דוד-פור:  לא מה שהיה במדרג ב-2022 בהכרח ממשיך ל-2023, כי קודם צריך לשלם את החוק, את החוזים, רק אחרי זה את החיוני

ליאור דוד-פור:  אם אין מספיק כסף אחרי ששילמנו את החוזים ואת החיוני אי אפשר להגיע לדברים האחרים

משה גפני: מה המדרג מבחינתכם?     

ליאור דוד-פור: זה המדרג של החוק

שולמית אלוני: הסעיף בחוק אומר שהממשלה תהיה רשאית להוציא כל חודש סכום השווה לחלק ה-12 מההוצאה הממשלתית המותרת או מתקרת ההוצאה הממשלתית לשנה הקודמת שהיא צמודה לשיעור הגידול באוכלוסייה ולא צמודה למדד

משה גפני: למה היא לא צמודה למדד?      

ליאור דוד-פור: הוצאות שהן מכוח חוק, התחייבויות, תשלומי שכר, גמלאות, חוזים שהיו צמודים למדד – כל אלה נכנסים, הם חלק מהתשלום, הם ברובד הראשון

ליאור דוד-פור:  הרובד השני זה הוצאות שהן חיוניות

ינון אזולאי: מה זה חיוני? מי קובע את החיוני?     

ליאור דוד-פור: הרובד השלישי זה ההמשכי, זה ההוצאות שכבר היו ב-2022 שממשיכות ל-2023 ויכול להיות שהן לא חיוניות

שולמית אלוני: הכספים יועדו קודם לקיום התחייבויות המדינה מכוח חוק, חוזים ואמנות, כשביתרות הממשלה תשתמש רק להפעלת שירותים חיוניים ופעולות שנכללו בתקציב הקודם

משה גפני: מה אם היו שינויים בתקציב במהלך השנה?     

שולמית אלוני: לרבות כאלה שנכללו באמצעות שינויים תקציביים

משה גפני: זה גם כלול

ליאור דוד-פור: בסוף מסתכלים על 31 בדצמבר 2022 אחרי שהיו שינויים, העברות וכו', ולוקחים את אותו תקציב הלאה בשיעור גידול לפי המגבלה של ה-1

ליאור דוד-פור: 8%

משה גפני: זאת אומרת, אם הכנסת עשתה שינויים, אם היו העברות והתווסף כסף לסעיפים השונים, זה כלול בתוך התקציב ההמשכי?     

ליאור דוד-פור: מקבעים את תמונת המצב ל-31 בדצמבר 2022

משה גפני: איפה התמיכות עומדות בתקציב ההמשכי? באיזה מדרג? במדרג הנמוך?     

ינון אזולאי: הנמוך ביותר

ינון אזולאי:  אנחנו מגיעים עוד מעט לפסח ויש הרבה תמיכות שנמצאות ברווחה

ינון אזולאי:  לפי הקצב הזה משרד הרווחה יהיה מרוקן מהתמיכות, מסלי המזון, מכל הדברים שעוזרים לאיש שבקצה, לחלשים

ינון אזולאי:  אנחנו הולכים לקראת זה שלחלשים האלה לא יהיה לפסח, לא יהיו עמותות שבאות ונותנות את סלי המזון לפסח לאנשים הנזקקים האלה

ינון אזולאי:  חשוב שתשימו את זה פה ונדע לקראת מה הולכים, כדי שאת המלחמה נוכל לעשות למען אותם חלשים

ינון אזולאי:  בפעם שעברה שזה לא היה תקציב המשכי נלחמנו על זה והצלחנו

ליאור דוד-פור: צריך לזכור שההוצאה שאנחנו מדברים עליה פה היא בהנחה שהתקציב ההמשכי ממשיך שנה שלמה

ליאור דוד-פור:  ככל שהתקציב יעבור לפני, בוודאי שהבעיה לא תהיה חמורה כמו - -     

משה גפני: התקציב לא יעבור לפני פסח

איתי טמקין: עולם התמיכות בתקציב ההמשכי מתוקצב ב-70% ממה שהוא היה בשנה שעברה

איתי טמקין:  את המקומות שבהם החשב הכללי ואנחנו רואים במשותף שהפריסה השוטפת לא טובה, כלומר שיש צורך להקדים את התשלומים בשביל חג מסוים כי הקצב הרגיל של 70% עושה בעיה חמורה, אנחנו מחריגים כדי שהקצב יהיה כביכול קצב של 100%

איתי טמקין:  אם לא יאושר תקציב מכל סיבה שהיא, המשמעות תהיה שבחצי השני של השנה ההוצאה תהיה כמעט מאופסת

איתי טמקין:  במקומות בהם הוועדה תגיד שהיא רוצה תזרימית לתת פתרון, החשב הכללי ואנחנו ננסה למצוא את הפתרונות

ינון אזולאי: כשאתה מדבר איתי על 70%, זה 70% מהבסיס

ינון אזולאי:  אם בשנה קודמת הוסיפו לביטחון התזונתי כסף נוסף, הוא לא נכלל ב-70%, הוא ירד

ינון אזולאי:  אם אנחנו מסתכלים על הכל במשך השנה, אולי אתה מתקצב אותו ב-30%

משה סולומון: אם אמרתם שנקודת הראי היא 31 בדצמבר, למה זה לא נכלל?     

איתי טמקין: מדברים על הפעילויות שהיו ב-31 בדצמבר, לא על הסכומים שהיו ב-31 בדצמבר, כי הסכומים של ה-31 בדצמבר הרבה יותר גבוהים

איתי טמקין:  כמו שאמר חבר הכנסת אזולאי, התמיכות נמצאות במדרג נמוך יחסית, לכן הן מתוקצבות 70% שנתי, שזה לא כסף גדול במונחי תקציב מדינה

ינון אזולאי: זה כסף גדול במונחי - -      

איתי טמקין: ברור

ינון אזולאי: קחו למשל את פסח, שם תוסיפו את מה שאפשר, כדי שנגיע לשם עם כמה שיותר ניצול

ינון אזולאי:  כל הניצול של סלי מזון הוא בעיקר בפסח

ליאור דוד-פור: יש פה מנגנון של ועדות חריגים

ליאור דוד-פור:  בוועדות החריגים בהחלט יכולים לעלות דברים שעל פניו נמצאים במדרג אחר

ליאור דוד-פור:  אנחנו יודעים שכנראה לא נהיה בתקציב המשכי שנה שלמה, אבל כל עוד נעמוד בתוך המגבלות השנתיות נשחרר איפה שנוכל

ליאור דוד-פור:  אתה יכול להתנהל כלכלית נכון, לעמוד עדיין במגבלות ההוראות וכן לנסות להקדים בלי שאתה פורץ

ליאור דוד-פור:  זה מאוד שונה מ-2020 ומ-2021, שאז התקציב ההמשכי היה שנה שלמה

משה גפני: אני מבקש הסבר על מה ששלחתם, על הדוח בנוגע לתקצוב ההמשכי

משה גפני:  אני רוצה לדעת פירוט על המשרדים, איזה תקציב יש שאפשר להפעיל

משה גפני:  חלק מהכסף של המשרדים הולך לתשלומים חיוניים, כפי שאמרתם, אבל יש גם יתרה במשרדים השונים לפעילות המשך

משה גפני:  אנחנו נרצה לראות גם מה יש לגבי החגים שיש בדרך, מה הולך להיות באזור פסח, מה אתם מתכוונים לעשות, כי הרי חלק מהתקציב בעניין הזה לא נתתם שיהיה בבסיס אלא דרשתם שיהיה בתמיכות

משה גפני:  עכשיו אתם צריכים לפרוט את השטר הזה, מכיוון שדרשתם שזה יהיה תמיכות

משה גפני:  אני בהמשך לא אסכים למושג של תמיכות, אני ארצה שהכנסת תחליט - אם זה דברים שצריך לעשות אותם, צריך לעשות אותם, הם צריכים להיות על השולחן

משה גפני:  לא צריך לעשות תמיכות כדי שאגף התקציבים יהיה מבסוט שהם עבדו עלינו - אני לא אוהב את זה, אני לא רוצה את זה

משה גפני:  אני לא חושב שהם כבר בעידן שהם יכולים לעבוד עלינו

משה גפני:  אני מבקש לישיבה הבאה את הפירוט, כפי שאמרתי, עם ההסבר היותר מדויק, לא רק המספרים כמות שהם כאילו היה מדובר פה על תקציב מדינה שאתם מפרטים

משה גפני:  אני רוצה לישיבה הבאה שאתם תבואו וגם הממונה על התקציבים והחשב הכללי, מכיוון שאנחנו רוצים להיכנס לדיון יותר מעמיק בנושא הזה

ינון אזולאי: עוד דבר קטן שאפשר לקבל כשאתם מביאים לפה את התקציב ההמשכי זה את מה שנפגע

ינון אזולאי:  יותר קל לנו לשמוע מה נפגע, איזה תכניות נפגעו

ינון אזולאי:  אנחנו רוצים לדעת מהמשרדים מה נפגע, כדי שאולי גם פה נוכל  להעלות דברים שלא שמתם לב אליהם ולראות איך אפשר להעלות אותם למעלה כך שתהיה להם עדיפות מסוימת

משה גפני: אני אבקש ממנהל הוועדה להפיץ בין החברים את התקציב ההמשכי שהם שלחו לנו, אבל אני מבקש גם את חוברת דברי ההסבר, לדעת כמה כסף נשאר פנוי, כי אנחנו רוצים להיות בתוך העניין

משה גפני:  אני מבקש, כפי שאמרתי, שיהיה דיון מעמיק יותר בנושא הזה

משה גפני:  אני מודה לכם על ההשתתפות, אנחנו נמשיך את הדיון הזה

משה גפני:  תודה רבה